ஈயம் புளோரோகுளோரைடு

ஈயம் புளோரோகுளோரைடு (Lead fluorochloride) என்பது PbFCl என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். ஈயம் புளோரைடு குளோரைடு என்ற பெயராலும் இச்சேர்மம் அழைக்கப்படுகிறது. ஈயம், புளோரின் மற்றும் குளோரின் ஆகிய கனிமங்கள் சேர்ந்து இச்சேர்மம் உருவாகிறது. ஈயத்தின் கலப்பு ஆலைடு சேர்மமான இது புளோரைடு மற்றும் குளோரைடு அயனிகள் இரண்டையும் கொண்டுள்ளது.

இயற்கைத் தோற்றம்
PbFCl என்ற மூலக்கூற்று வாய்ப்பாட்டைக் கொண்ட மேட்லாக்கு கனிமம் 1800 ஆம் ஆண்டுகளின்  முற்பகுதியில் இங்கிலாந்து நாட்டின் மேட்லாக்கு மாகாணத்தின் அருகே உள்ள போல்கில்லில் உள்ள பேச் சுரங்கத்தில், பாசுகீணைட்டு மற்றும் ஆங்கிள்சைட்டு மாதிரிகளுடன் கண்டுபிடிக்கப்பட்டது. அந்த நேரத்தில் பாசுகீணைட்டு ஏற்கனவே அடையாளம் காணப்பட்டிருந்தாலும், மேட்லாக்கு கனிமம் 50 ஆண்டுகளுக்குப் பிறகும் ஒரு தனித்துவமான புதிய கனிமமாக அதிகாரப்பூர்வமாக அங்கீகரிக்கப்படவில்லை.

தயாரிப்பு
PbF2 சேர்மத்தை PbCl2 சேர்மத்துடன் சேர்த்து உருக்கி இந்தச் சேர்மத்தைத் தயாரிக்கலாம். அதே நேரத்தில் வேறு தயாரிப்பு முறைகளும் அறியப்படுகின்றன.

PbF2 + PbCl2 -> 2PbFCl

அமிலமாக்கப்பட்ட ஈயம் நைட்ரேட்டு, பொட்டாசியம் குளோரைடு மற்றும் பொட்டாசியம் புளோரைடு கரைசல்களின் பரிமாற்ற வினையிலும் இதை தயாரிக்கலாம்:

Pb(NO3)2 + KF + KCl → PbClF + 2KNO3

இயற்பியல் பண்புகள்
ஈயம் புளோரோகுளோரைடு சேர்மம் அடுக்கு நாற்கோண அமைப்பில் P4/mmm என்ற இடக்குழுவில் படிகங்களை உருவாக்குகிறது. இப்படிகத்தின் அலகு செல் பரிமாணங்கள் a = 4.111 Å, c = 7.226 Å, V = 122.1 Å3 ஆகும்.

தூய ஈயம் புளோரோகுளோரைடு 270 முதல் 800 நானோமீட்டர் வரை ஒளி ஊடுருவக்கூடியது. புற ஊதா ஒளியின் கீழ் ஒளிரும் தன்மை கொண்டுள்ளது.

மேற்கோள்கள்

பகுப்பு:ஈய சேர்மங்கள்
பகுப்பு:குளோரைடு புளோரைடுகள்